HŽ serija 1142
HŽ 1142 serija je višenamjenskih električnih lokomotiva Hrvatskih željeznica, razvijena krajem 1970-ih godina i predstavljena 1981.

Iako je za Jugoslavenske željeznice ostvarena licencna proizvodnja stožerne električne lokomotive - švedske Rb (JŽ-441) - Željeznice su, s afirmacijom domaće tehnologije kroz 1970-te godine, naručile izradu nove, nimalo zastarjele, opremljenu tiristorima umjesto dioda, te potpuno domaće svenamjenske električne lokomotive. 

Lokomotive (prototip i samo 15 predserijskih) je proizveo Končar iz Zagreba, s navedenim mnogim kooperantima iz Federacije među kojima su najvažniji srpski Minel i Goša. To je prva električna lokomotiva razvijena i proizvedena u bivšoj Jugoslaviji. Lokomotive mogu u ravnici razviti brzinu do 160 km/h, ali u punoj afirmaciji i  lokomotive je lako prelaze. Neki brzinski testovi su pokazali 181 km/h i više. Lokomotive su namijenjene za vuču putničkih vlakova brzinom do 160 km/h te za vuču teretnih vlakova pretežito na nizinskim prugama, ali i na brdskim prugama uz odgovarajući postupak manje preinake.

Tehnički podaci 
 
HŽ 1142 je električna lokomotiva s tiristorskim ispravljačem , trajne snage 4400 kW na naponu napajanja 25 kV 50 Hz. To su četveroosovinske lokomotive s pojedinačnim osovinskim pogonom B'oB'o. Za pogon služe četiri komutatorska istosmjerna motora s neovisnom uzbudom, koji se napajaju preko reguliranih tiristorskih ispravljača. Pogon je podijeljen na dvije jednake dvomotorne jedinice. Svaka jedinica ima po dva vučna elektomotora.

Električni sustav : 250 A, 25000/2 V AC, 50 Hz
Osovinski raspored: B'oB'o
Trajna snaga za vuču: 4400 kW
Najveća brzina  : 160 km/h
Duljina preko odbojnika: 15860 mm
Širina lokomotivskog sanduka: 3100 mm
Najveća visina od GTR (sa spuštenim pantografom): 4630 mm
Ukupna masa lokomotive: 82 t
Najveće osovinsko opterećenje: 20,5 t

Izvori

 Ivan Švaljek, Tomislav Kožulj, Miljenko Bošnjak: Tehničko-eksploatacijski pokazatelji i značajke vučnih vozila Hrvatskih željeznica, Zagreb, 2003.
 Tehničke karakteristike vučnih vozila, stranica Hrvatskih željeznica 
 Električna lokomotiva serije 1142 
 Tiristorska lokomotiva klase HŽ 1142 

Lokomotive
Željeznički promet u Hrvatskoj